RIA Novosti Suriya Harbiy-havo kuchlarining MiG-23 rusumli qiruvchi samolyoti qulab tushdi. RIA Novosti agentligining manbasi bergan xabarga ko‘ra, hodisa 10 dekabr kuni Homs viloyati hududida joylashgan Et-Tifor aviabazasi yaqinida sodir bo‘lgan. Hodisa sababi terrorchilar hujumi emas, texnik nosozlik ekani aytilgan. Samolyot uchuvchisi katapulta qilingan va tirik qolgan. Uning ahvoli barqaror ekani va sog‘ligiga xavf yo‘qligi aytilgan.